Sophia Morrison
{{WD Kishtey Fys Dooinney
| jalloo        = Sophia Morrison.jpg
| ennym_ruggyr  = Sophia Morrison
| boayl_ruggyr  = [[Purt ny h-Inshey]], [[Mannin]]
| boayl_baaish  = Purt ny h-Inshey, Mannin
| date_baaish   = {{date baaish as eash|df=y|1917|1|14|1859|5|27}}
| ashoonaght   = [[Manninee|Manninagh]]
}}
She [[sheerloayreyder]] [[cultoor]], çhagleyder [[beeal-arrish]], as ughtar [[Manninee|Manninagh]] va '''Sophia Morrison''' (27 Boaldyn 1859 &ndash; 14 Jerrey Geuree 1917). Ren ee obbraghey myr scrudeyr lesh y [[Yn Çheshaght Ghailckagh|Çheshaght Ghailckagh]] veih'n vlein 1901 derrey laa e baaish as v'ee coontit myr ben jeh ny deiney ogheragh ayns eash hroggalys ny h-ashoonyn ec jerrey yn 19oo as toshiaght yn 20oo eash. Va paart mooar eck 'sy [[Ooilley-Cheltiaghys|ghleashaght Ooilley-Cheltiagh]].

Va Morrison ruggit ayns [[Purt ny h-Inshey]], [[Mannin]], as ren ee obbraghey er son cur er oaie yn [[Kiaull Vannin|chiaull]], y [[Beeal-arrish Vannin|veeal-arrish]] as [[Lettyraght Vanninagh|lettyraght]] Ghaelgagh Vannin. Ren ee reaghey earish-lioar y Çheshaght Ghailckagh, ''Mannin'', va soilshit magh ayns nuy ym-lioaryn eddyr ny bleeantyn 1913 as 1917. Rere y phaart eck myr scrudeyr er y Çheshaght, ren ee co-screeu rish scoillaryn Manninagh ard-ghooagh, lheid as [[Arthur William Moore]], [[John Joseph Kneen|J. J. Kneen]], [[William Henry Gill|W. H. Gill]] as [[William Cubbon]], myrane rish sheerloayreyderyn çhengey elley ayns ny çheeraghyn Celtiagh elley.

Myr çhagleyder beeal-arrish, hooar Morrison scansh eddyr-ashoonagh er son yn ard-oayllys eck er çheu yn veeal-arrish Vanninagh. Chur ee meeryn rish yn obbyr ec [[W. Y. Evans-Wentz]], ''Fairy Faith in the Celtic Countries'', as rish yn obbyr ec [[Rhŷs Phillips]], ''Celtic Nations & their Literary Activities''. Va'n çhaglym ecksh hene, ''Manx Fairy Tales'' (1911), cur skeealyn ry-cheilley veih insheyderyn as caarjyn lheid as [[J. R. Moore]] as [[William Cashen]].

Myrane lesh yn obbyr eck er son y [[Gaelg|Ghaelg]], va paart mooar eck ayns lhiasaghey coad noa lettyragh - screeu 'sy [[Baarle Vanninagh|Vaarle Vanninagh]]. Ren ee co-screeu ''A Vocabulary of the Anglo-Manx Dialect'' marish Arthur William Moore as [[Edmund Goodwin]] as yn obbyr shen ny fockleyr beg ta cur sheese er focklyn as abbyrtyn 'sy Vaarle myr t'ayn ayns Mannin. Va'n colught theater - "The Peel Players" - fo'n stiurey eck traa, as ren olteynyn y theater shen ymmyrkey yn choir-verriu eck ec e marroonys 'sy vlein 1917.

{{Gurneil eaghtyrys}}
{{DEFAULTSORT:Morrison, Sophia}}
[[Ronney:Ruggyryn 'sy vlein 1859]]
[[Ronney:Baaseyn 'sy vlein 1917]]
[[Ronney:Sheerloayreyderyn er son y Ghaelg]]
[[Ronney:Screeudeyryn bwoirrin Manninagh]]
[[Ronney:Feallee ass Purt ny h-Inshey]]
She sheerloayreyder cultoor, çhagleyder beeal-arrish, as ughtar Manninagh va Sophia Morrison (27 Boaldyn 1859 – 14 Jerrey Geuree 1917). Ren ee obbraghey myr scrudeyr lesh y Çheshaght Ghailckagh veih'n vlein 1901 derrey laa e baaish as v'ee coontit myr ben jeh ny deiney ogheragh ayns eash hroggalys ny h-ashoonyn ec jerrey yn 19oo as toshiaght yn 20oo eash. Va paart mooar eck 'sy ghleashaght Ooilley-Cheltiagh.

Va Morrison ruggit ayns Purt ny h-Inshey, Mannin, as ren ee obbraghey er son cur er oaie yn chiaull, y veeal-arrish as lettyraght Ghaelgagh Vannin. Ren ee reaghey earish-lioar y Çheshaght Ghailckagh, Mannin, va soilshit magh ayns nuy ym-lioaryn eddyr ny bleeantyn 1913 as 1917. Rere y phaart eck myr scrudeyr er y Çheshaght, ren ee co-screeu rish scoillaryn Manninagh ard-ghooagh, lheid as Arthur William Moore, J. J. Kneen, W. H. Gill as William Cubbon, myrane rish sheerloayreyderyn çhengey elley ayns ny çheeraghyn Celtiagh elley.

Myr çhagleyder beeal-arrish, hooar Morrison scansh eddyr-ashoonagh er son yn ard-oayllys eck er çheu yn veeal-arrish Vanninagh. Chur ee meeryn rish yn obbyr ec W. Y. Evans-Wentz, Fairy Faith in the Celtic Countries, as rish yn obbyr ec Rhŷs Phillips, Celtic Nations & their Literary Activities. Va'n çhaglym ecksh hene, Manx Fairy Tales (1911), cur skeealyn ry-cheilley veih insheyderyn as caarjyn lheid as J. R. Moore as William Cashen.

Myrane lesh yn obbyr eck er son y Ghaelg, va paart mooar eck ayns lhiasaghey coad noa lettyragh - screeu 'sy Vaarle Vanninagh. Ren ee co-screeu A Vocabulary of the Anglo-Manx Dialect marish Arthur William Moore as Edmund Goodwin as yn obbyr shen ny fockleyr beg ta cur sheese er focklyn as abbyrtyn 'sy Vaarle myr t'ayn ayns Mannin. Va'n colught theater - "The Peel Players" - fo'n stiurey eck traa, as ren olteynyn y theater shen ymmyrkey yn choir-verriu eck ec e marroonys 'sy vlein 1917.

Ronney:Ruggyryn 'sy vlein 1859
Ronney:Baaseyn 'sy vlein 1917
Ronney:Sheerloayreyderyn er son y Ghaelg
Ronney:Screeudeyryn bwoirrin Manninagh
Ronney:Feallee ass Purt ny h-Inshey